রামকৃষ্ণ মিশন
রামকৃষ্ণ মিশন হল একটি ভারতীয় ধর্মীয় সংগঠন। এই সংগঠন রামকৃষ্ণ আন্দোলন বা বেদান্ত আন্দোলন নামক বিশ্বব্যাপী আধ্যাত্মিক আন্দোলনের প্রধান প্রবক্তা। এটি একটি জনকল্যাণমূলক স্বেচ্ছাসেবী সংগঠন। ১৮৯৭ সালের ১ মে রামকৃষ্ণ পরমহংসের প্রধান শিষ্য স্বামী বিবেকানন্দ রামকৃষ্ণ মিশন প্রতিষ্ঠা করেন। মিশন স্বাস্থ্য পরিষেবা, প্রাকৃতিক দুর্যোগে ত্রাণকার্য, গ্রামোন্নয়ন, আদিবাসী কল্যাণ, বুনিয়াদি ও উচ্চশিক্ষা এবং সংস্কৃতির প্রসারে গুরুত্বপূর্ণ ভূমিকা গ্রহণকরেছে। এটি শতাধিক সংঘবদ্ধ সন্ন্যাসী ও সহস্রাধিক গৃহস্থ শিষ্যের একটি যৌথ উদ্যোগ। রামকৃষ্ণ মিশন কর্মযোগের ভিত্তিতে কাজকর্ম চালায়।
নরেন্দ্রমোহন সেন
নরেন্দ্রমোহন সেন () (আগস্ট, ১৮৮৭ ? - ২৩ জানুয়ারি, ১৯৬১) ছিলেন স্বদেশী আন্দোলনের প্রথম যুগের রাজনীতিক ব্যক্তিত্ব, ব্রিটিশ বিরোধী স্বাধীনতা আন্দোলনের একজন নেতা। তিনি ১৭ বছর বয়সে ঢাকা মেডিকেল স্কুলে পড়ার সময় বাল্যকালের শিক্ষক পুলিন দাসের প্রভাবে গোপন বিপ্লবী দলে যোগ দেন। ১৯১০ সালে পুলিন দাস গ্রেপ্তার হলে দলের কাজকর্ম পরিচালনা করতেন। ১৯২৫ সালে ঢাকা শহরে গ্রেপ্তার হন। রামকৃষ্ণ মিশনের রাঁচি যক্ষ্মা হাসপাতাল প্রতিষ্ঠা ও পরিচালনায় তাঁর উল্লেখযোগ্য অবদান ছিলো।